Van janne van traley
Item want een gedinge inde banc te loven gestaen en geweest heeft tusschen jane
va traley die mids goedinge uut beleyde va scepen brieve va loven hem
bekendt va reynart va craley en joffr maien sine wive docht wilen
wouts van oulere aywe come es tot de goede die waen der vors reynarts
en joffr maien sijns wijfs belegen te gut leys in deen side en henr van raetshove
ten vors jane uut
va hanut op dande side daer de vors henric een aensprake dede en seyde
dat hi de naeste levede wae van dien goede vand siden d vors joffr maien
daer sij af come waen dwelc hi boet te bethoene en seyde voert dat die
goede voertijts te huweleke ghegeve hadde geweest d selv joffr malen
met hoen yersten man met alsulk condicien soe waer sij va live ter
doet quame sond wettege geboerte nae hoe te laete va xv jaen out
dat dan die goede ken en come souden op de naeste levede d selv joffr
vand siden daer sij af come waen en dat boet hi oec te bethoene Daer dat
jan va traley hem vantwdde en wedredende alle de woerde die henr va
raetshove hadde doen seggen en seyde dat henrike die nemmeer scade doen
en soude noch hem onstade en dat hi bliven soude inde beleyde en inder
goedingen va sinen scepen brieve va loven en seyde oec dat dbeleit vande
vors goede gedaen en gheschiet wae eer de vors joffr maie va live ter
doet quam en dat boet hi te bethoene en versochte aen de richte dat hine
hielde inde beleyde en in sijnre goedingen vors en dat hijt hem keerde ten
scepen wt en daeds hem een wettich vonisse alsoe dat de scepen gemaent
vande meye nae aensprake en nae antwde wijsden voe een vonisse wat
de ptien hen thoenisse vmete hadde datmen dat aenhoen soude en daen
teynde recht dwelc gheschiede en die thoenissen aenhoert soe worden de
scepen voert ghemaent nae aensprake nae antwde nae al dats voe hen
come wae wats va rechte sijn soude alsoe dat sij wijsde voe een vonisse
nae al dats voe hen come wae dat die aensprake die henr va raetshove
gedaen hadde te jane wt va tralen janne va traley gheen onstade doen
en soude en datmen den selve jane houde soude ind goedinge va sine
vors scepen brieve pynoc borch rogge borch htshals oug xxvii
anno xiiii ix
Te bynnen vand mazen suls comarae cijud tielt emat henrh ena silis quo
fle holes tecandux pynoc h borch aug vlc